LidanRubinov/Halacha-QA huggingface dataset:
שאלה: בין אהבה לרומנטיקה.: קודם כל על כל העזרה החשובה שלכם!:) טוב, אני מהאנשים הרגשנים ממש. שאני רואה סרט אני פשוט נכנסת לתוכו לגמרי, אני ממש מרגישה מה שהגיבור מרגיש, ממש מזדהה איתו וכ ו. אני משתדלת לראות סרטים שהם כמה שיותר נקיים, אבל אין דבר שאני יותר אוהבת לראות מסרטי רומנטיקה. הם כל כך יפים תמיד הכל נראה כ"כ מושלם. ואני ממש מרגישה שאני רוצה ליהיות במקום הגיבורה של הסרט המון פעמים. אבל ברור לי לגמרי שזה לא אהבה אמיתית!! אבל מה לעשות, זה נראה אמיתי, (אני מדברת על סרטי רומנטיקה דיי נקיים.) וזה נראה כיף וגם נראה קצת נכון כי יש ערך לרומטיקה אבל יש ערך גדול יותר לאהבה, אבל מה ההבדל המדוייק שבינהם? איפה הגבול ולמה הרומטיקה כ"כ מושכת וזוהרת? ואולי זה נוגע בי במיוחד כי אני סתם רגשנית שכזאת? טוב, אני מקווה שהבנתם ושזה ברור. רבה!:)
תשובה: לך נהנתי מאד מהשאלה שלך - שאלה עמוקה ומלאה במודעות עצמית. אני לא חושב שההגדרה הנכונה היא  גבול, אלא ההגדרה הנכונה היא  רבדים  בנפש. הנפש שלנו מורכבת מהרבה מאד רבדים, ולכל אחד יש את המקום שלו. אני אתן דוגמא פשוטה - את יושבת לאכול ארוחת ערב בשמחה עם המשפחה שלך. בבת אחת, קורים כאן הרבה תהליכים קודם כל, את רעבה, ואת אוכלת, ואת נהיית שבעה דבר שני, האוכל טעים, את נהנית מהאוכל וזה הפסקה נחמדה במשך היום דבר שלישי, יש כאן  חויה חברתית,  חויה משפחתית, שאת שותפה לה דבר רביעי, במהלך האוכל, מן הסתם את עוזרת להוריד מהשולחן, להביא לשולחן, ומתחזקת אצלך תחושה של  ערבות הדדית  דבר חמישי, אתם בזמן האוכל מן הסתם מדברים על דברים חשובים יותר או פחות, לפעמים יש גם שיחות עמוקות שמפתחות אותך ברמה הנפשית אפשר להמשיך :) אבל העיקרון מובן. זה גם ברור, שאותם חלקים או רבדים משתנים לפי הארוחות (לא תמיד האוכל טעים, לא תמיד את אוכלת עם משפחה וכו ) וגם לפי האופי של מי שאוכל (יש מי שמתרכז בלהיות שבע, ויש מי שמתרכז בעיקר בלקרוא ספרים באמצע האוכל.) והאמת היא, שחיים בריאים ונכונים מושתתים על כך שנותנים תשומת לב מתאימה לכל הרבדים. כל הדברים האלו נכונים גם בין בני זוג. זה לא סתירה בין אהבה ובין רומנטיקה, אלא שיש רבדים שונים בכל יחס וקשר כאשר רומנטיקה היא אחד הרבדים ואהבה היא עוד רובד, ותחושת מחויבות היא עוד רובד, ותחושת חברות פשוטה היא עוד רובד הבעיה בסרטי הרומנטיקה היא, שהן מעצימות רובד אחד, ובעצם מתעלמות מהרבדים האחרים. יתירה מכך, כאשר מעצימים רובד אחד, יש בזה סיכון שהרובד הזה קצת יחלש וזה יפגע משמעותית בכל החיים. בדוגמא של הרומנטיקה, יש הרבה שלבים בחיים, שהרומנטיקה היא קצת ב שפל  מסיבות שונות וצריכים לדעת שזה חלק מהחיים, ויש שלבים בחיים שמשקיעים ברבדים האחרים של הקשר. כמו בדוגמא של האוכל, יש סוגי אופי שונים, ולכן זה ר גמור שמושך אותך רובד מסוים, ומן הסתם בקשר שתבני בע"ה תשקיעי יותר ברובד הזה. יחד עם זה, כמו שכתבת, צריך למצוא את האיזון האישי ואת האיזון בחיים, כך שמקדישים תשומת לב גם לרבדים אחרים. כתבתי קצת בצורה כללית. אם תרצי יותר הרחבה או כל שאלה אחרת - אפשר לפנות אלי בשמחה למייל טוביה tsbias1 gmail.com
שאלה: אח שלי מעצבן אותי: אני ממש לא יודעת מה לעשות. אני בכיתה ז יש לי אח בכיתה י ב והוא כל הזמן אומר לי וואי כיתה ז ח זה גילאים נוראים. וכו אולי זה נכון אבל זה ממש מייאש אותי כי זה כאילו אומר עלי שאני נוראה. זה ממש מעצבן אני כבר ממש מיואשת!!!
תשובה: חברה יקרה אחים זה באמת יכול להיות דבר מעצבן. הם אוהבים ולראות אותנו מתעצבנות, ועושים את זה לפעמים בלי סיבה- סתם לכיף שלהם. אחיך מנסה לעצבן אותך, והוא ממשיך לצחוק על הגיל שלך כי הוא רואה שהוא מצליח. זה בכלל לא משנה אם מה שהוא אומר זה נכון או לא, העיקר שלך זה מציק. (למה הוא אומר את זה? אולי כי הוא קצת מקנא בך, וקצת רוצה לחזור לגיל שלך??) לכן, דבר ראשון הייתי מציעה לך לא להתעצבן. לנשום עמוק, ולהתאפק. העצבים שלך הם מה שגורם לו להמשיך. אם לא תגיבי תראי שאחרי כמה פעמים הוא יפסיק. אם את לא מצליחה להתאפק אז תלכי לחדר אחר, תשתי מים, או תזמזמי לעצמך שיר, אבל אל תיכנעי לו!!! אני לא מכירה אותך ואת אחיך, ולא יודעת אם יוצא לכם לדבר לפעמים שיחות רציניות, אבל אם כן את יכולה פעם, לשבת איתו לשיחה רצינית, להגיד לו שזה מפריע לך, ולבקש ממנו להפסיק. אל תעשי את זה מיד אחרי שהוא מעצבן אותך, אלא חכי לזמן ששניכם במצב רוח טוב ויש לו סבלנות לדבר. יכול להיות שאחיך לא מודע לכמה שזה מעצבן אותך, ואם תבקשי הוא יפסיק. מעבר לכך, את צריכה לשאול את עצמך למה זה כל כך מפריע לך. הרי אם הוא היה אומר שאת טיפשה זה לא היה מזיז לך בכלל, נכון? כי את יודעת שזה פשוט לא נכון! את צריכה להבחין בין הגיל לבינך. אחיך מדבר באופן כללי, אבל זה לא אומר כלום עליך! יכול להיות שבאמת זה גיל שיחסית אנשים יותר מעצבנים בו, אבל את עדיין מקסימה. אל תקשיבי לו! תזכירי לעצמך שוב ושוב את התכונות החיוביות שלך ואל תתבלבלי. את חכמה ורגישה ומיוחדת, ואת לא צריכה להרגיש קטנה מול אף אחד! שלך, יעל yaelkagam gmail.com
שאלה: שם לתינוק: לפני שהריתי הייתי בנופש בקברו של הרש"בי ומישהי אמרה תנדרי שם שתקראי לו על שם הצדיק במידה ותזכי לבן וזה מה שעשיתי בתמימות על מנת שאזכה וגם היא רצתה בשבילי את הטוב. וברוך השם ילדתי לפני חצי שנה בן בניתוח קיסרי ואכן קראתי לו שמעון נועם על שם הצדיק( ולמרות שלגיסי גם קוראים שמעון) ולפעמים כשנוסעים לחמתי אני קוראת לבן שלי בהיסוס בגלל גיסי שגם קןראים לו שמעון. שאלתי היא האם אני יכולה להשתמש בשם השני של התינוק נועם ולא שמעון כלומר אצא ידי חובה בכך שקיימתי את הבטחתי( גם בתעודת זהות רשמתי שמעון נועם ועדיין קוראת לו בשני השמות) האם לא אאכזב את הצדיק זצ"ל שאקרא לו רק נועם_(ידוע לי ששם על צדיק מגן על התינוק וכו ). ב מראש
תשובה: אין כל בעיה שתקראי לבנך גם נועם ללא שמעון. ברם, כדאי מאד להקפיד שלפחות פעם ביום תקראי לבנך בשם המלא - שמעון נועם. אך יש כאן עוד שאלה והיא הכיצד הילד צריך לתפוס את עצמו? מה שם העיקרי שלו? האם שמעון או נועם? או אולי השם הכפול? וכאן לא כדאי להכניס את הילד לבלבולים, הרי אין כל בעיה שלבנך ולגיסך קוראים באותו שם. הזדהות של הילד עם שמו חשובה יותר מאשר אי נעימות עם הגיס, במיוחד שלא ברור עם לגיס זה מפריע בכלל. חיים בריסק
שאלה: איסור חדש: קבלנו בפסח מוצר הנקרא CRISPY O S (שהם מעין דגני בוקר כמו צ ריוס) העשוי בין היתר מקמח מצה. יש למוצר השגחה של ארגון OU בארה"ב ללא אישור הרבנות הראשית.רשום על הקופסא שהופרשה חלה רשום שהוא מיוצר בישראל וכנראה מיועד ליוצא לארה"ב. שאלתנו - האם יש לחשוש במוצר לאיסור חדש.
תשובה: גוף כשרות זה פוסק לקולא לעניין חדש, לכן יש להתקשר אליהם ולשאול. 03-5364430. ובכל אופן, באופן נקודתי למוצר הזה לא יתכן איסור חדש כי עבר עליו ט"ז בניסן, ואף במידה והיה חדש הרי שנהפך כבר ל"ישן", עיין או"ח תפ"ט, י, וגם יור"ד סימן רצ"ג.
שאלה: קבורה: אבי נפטר לפני שבועיים ורציתי לשאול האם מותר מבחינת ההלכה לשנות מקום קבורתו משום שאחיו קברו אותו בקיר ואנחנו בנותיו היינו רוצות לקבור אותו בקבורה רגילה בחלקת אדמה. (מותו של אבי אינו היה טבעי אלא הייתה התאבדות עקב מחלה נפשית). אשמח לתשובה בהקדם. ב יעל
תשובה: המקום ינחם אותכם בתוך שאר אבלי ציון וירושלים ולא תוסיפו לדאבה עוד! משתתף בצערכם מכל הלב! לעצם השאלה. אסור להוציא אדם נפטר ממקום קבורתו, למעט מקרים מאד חריגים ובודדים. העברה מקבורת סנהדרין (קבורה בקומות בתוך הקיר) לקבורה באדמה אינה מן המקרים הללו. אע"פ שאנו רגילים לקבורה בתוך האדמה, למעשה קבורה זו חידוש ואבות אבותינו קברו דווקא בקומות, כפי שניתן לראות את במערות קבורה עתיקות. זו גם הסיבה שהקבורה בקיר נקראת "קבורת סנהדרין". הרי מדובר בקבורה הלכתית, כאשר הקבר מלא באדמה המחוברת לקרקע עולם, ויוצא כך שהנפטר שוכב על האדמה כפי שמחייבת ההלכה היהודית. כלומר הקבורה הזו כשרה וטובה, פשוט לא התרגלנו אליה. חיים בריסק
שאלה: מעשרות ונסיעות: אני גרה בעיר מסוימת ועובדת בעיר אחרת ולכן משלמים לי גם על נסיעות. בכללי כשאני מחשבת מעשרות אני לא מכניסה את הכסף של הנסיעות לחישוב כפי שאמרו לי אלא מפרישה מעשר רק מההכנסה נטו, אבל במקרה שאני משיגה טרמפ כך שלא יוצא לי לשלם על הנסיעות מכספי, אני צריכה להכניס את הנסיעות לתוך החישוב של המעשר? כלומר אני צריכה לחשב את הכסף למעשרות מתוך: משכורת נסיעות 10 או רק משכורת 10 כי בדיעבד אין לי בסופו של דבר את הוצאת הנסיעות וזה נכנס לי כרווח נקי.
תשובה: כאשר את מקבלת טרמפ אין לך הוצאות נסיעה, הת שאת מקבלת מהמעביד כדמי נסיעה, הוא הכנסה נקיה לכן יש להפריש ממנו מעשר כספים.
שאלה: הבדלה: באלה בשמים בדיוק משתמשים בהבדלה, ואיפה קונים אותם? בבקשה, אם אפשר, תדריכו אותנו על הנושא, את כל מה שצריך לדעת לפעם הראשונה, כי אף אחד לא לימד אותנו איך עושים את זה, וחוץ ממה שרשום בסידור איננו יודעים דבר. מראש!
תשובה: לשואל: ההלכה היא שמברכים על דברים שיש להם ריח באופן טבעי כגון סוגי צמחים וציפורן. הרב אריה שטרן ראש מכון הלכה ברורה
שאלה: שמירת נגיעה: האם תוכל בבקשה לפרט לי קצת מהדינים הבסיסיים של שמירת נגיעה?
תשובה: באופן בסיסי: 1. אסורה כל נגיעה בין נשים לגברים, למעט בין הקרובים מדרגה ראשונה, כאם ובנה, אב ובתו, אח ואחותו. בני דודים, דודים וכו  אסורים בכל סוג של נגיעה. - חשוב לדעת שמדובר באיסור תורה מאד חמור של קרבה לעריות, כאשר יש הנאה בקירוב בשר שבנגיעה. 2. גם בין האחים ואחיות חיבוקים ונשיקות אסורים. 3. פוסקים התירו נגיעה בין סבים ונכדות, סבתות ונכדים. זה באופן בסיסי, למרות שיש פרטי דינים במקרים מסוימים. חיים בריסק
שאלה: כשרות והילכות: לכבוד הרב בתי הקטנה חופית שתיבדל לחיים מאתגרים נוטה לכרסם לעצמה את הצפורניים ואלמנטים זעירים שהיא דולה מהפופיק, ותהיתי האם זה כשר? או שאוכל לאיים עליה שהיא עוברת על חוקי הכשרות במנהגה הארור? חן חן ראובן חיימונובביץ
תשובה: לך, אני מציע לא לאיים כלל. אני מציע לא להשתמש בהלכה בתורה כדי לאיים על אנשים ובפרט לא על ילדים. זה גם לא נכון וגם עלול לגרום, חלילה, לנוגדנים כלפי שמיא. תזכו לשנים רבות נעימות וטובות דוד לוי 098987548
שאלה: עמידה בקריאת התורה: כאשר הורה עולה לתורה נהוג לעמוד. שאלתי היא- נהוג לעמוד עד סוף הברכה הראשונה או עד סוף הברכה שלאחר הקריאה??
תשובה: לשואל: לפי מה ששמעתי מהנוהגים כן, הרי המנהג הוא לעמוד עד סוף הברכה האחרונה. הרב אריה שטרן ראש מכון הלכה ברורה
שאלה: מקווה: יש לי כמה שאלות בנוגע למקווה. האם שאתה טובל מותר לך להחזיק במעקה שנמצא בתוך המים? האם זה שהרגליים נוגעות בקרקע זה נקרא חציצה? איזה מעיינות כשרים לטבילה באיזור ירושלים? אם מבקשים כמה בקשות במקווה זה שאתה בתוך המים או בין טבילה לטבילה? ב
תשובה: אני מבין שהשאלה היא על טבילת גברים. אם זו השאלה, אז אם לא טובלים כדי לעלות להר הבית, אז אין כלל דיון על חציצה והוא לא רלוונטי. הרי הטבילה הזו שטובלים גברים בימינו היא מתקנת עזרא, שלא פשטה בישראל ואינה חובה, מלבד ערב יום הכיפורים. כידוע שלעניין תקנת עזרא אפילו מים שאובים כשרים, כל שכן כל מעיין טבעי. אך בכל זאת לעניין חציצה. קרקעית המקווה אינה מהווה חציצה. כדאי מאד לא להחזיק במעקה, במיוחד לאור העובדה שצריך לתפוס תנוחה מסוימת כאשר אדם נראה כמסיק זיתים וגם איבריו רפויים בדרך טבעית. חיים בריסק
שאלה: גרביים לנשים?!: הרב! אני הולכת עם גרביים כבר 3-4 שנים. ב"ה קיבלתי על עצמי את זה וכרגע אני ממש מתלבטת אם להמשיך. רציתי לברר מה היא ההלכה? קצת שכחתי את הטעם לכך. אם החצאית שלי לא ארוכה עד כף הרגל.אני לובשת חצאיות הרבה אחרי הברך.
תשובה: לפי דברי רוב הפוסקים אין כל חובה בגרביים לנשים. ברם, שינו מנהג החמרה ובמקומות ובקהילות שקיבלו החמרה הזו יש לנהוג כך. ברם, מי שלא גרה בקהילה הנוהגת בחומרה ולא מדובר במסורת משפחתית בחומרא אז אין כל חובה לנהוג כך ולשים גרביים או גרביונים. מצד שני כיוון וקיבלת על עצמך את החומרא בקבלה גמורה ןגפ נהגת בה, יש כאן נדר מחייב להמשיך. אך אם את רוצה להפסיק בהנהגה הזו עלייך לפנות לרב ולעשות התרת נדרים. חיים בריסק
שאלה: קמח שנטחן לאחר הפסח.: הרב! קמח שניטחן לאחר הפסח ומיד שקניתי אותו הקפאתי אותו, האם צריך לנפות אותו?
תשובה: בוודאי משום שהמכונות שבתו 7 ימים הם התמלאו חרקים, ועכשיו אחרי שטוחנים את הקמח הוא עובר בתוך המכונה ומושך אחריו את החרקים שנמצאים שם.
שאלה: חברה: אני בן 13 ואני רוצה חברה(ידידות יש לי אבל אני לא נוגע בהם אבל אם בסוף אני יחליט שאני רוצה חברה אז כנראה אני יגע בה) רציתי לשאול זה עברה?! ואם כן זה ממש חמור?! :)
תשובה: זו עבירה חמורה לגעת באשה לפני נישואין. תשמור את החוויה של הזוגיות לנישואין, ובנתיים תבנה את חייך במידות טובות. את הצורך החברותי תמלא בחברים. בהצלחה
שאלה: זוהר: אני וחבר שלי שנתיים ביחד. ולא מזמן הוא סיפר לי שהוא סובל מסוג של פיצול אישיות? ורק לפני כמה ימים הסביר לי שזה קרה מאז שהוא קרא בספר הזוהר. רציתי לשאול מהו הספר הזה ולמה מותר רק לאלה שיש להם כוח רוחני ברמה מסוימת לקרוא בו? שמעתי שמי שלא "מוכן" וקורא בספר מגיע לרמה של שיגעון. ולפי שאלות ותשובות שקראתי באתר אין איסור על הקריאה בספר. ורק מי שקיבל את הסוד מאבותיו יבין מה כתוב בספר. מהו הסוד הזה? ומה יקרה אם מישהו יבים מה כתוב בספר? חבר שלי סובל המון בגלל זה. יש לו בעיה חמורה של עצבים והוא מסביר לי שהוא נלחם עם עצמו. הוא מאוד תוקפני ומתעצבן מהר. הוא טוען שיש בו בן אדם נוסף שמשפיע עליו. אני חוששת לחייו ולבריאות שלו! האם יש לזה פתרון? מה ניתן לעשות? אני מרגישה ממש אומללה שאין לי דרך לעזור לו. בבקשה מה עושים?!
תשובה: הבעיות של החבר שלך הן בעיות רגשיות ולכן הוא צריך לפנות דחוף למי שעוסק בבעיות כאלה ומסייע להתגבר עליהן - זה פסיכולוג. תדאגי שהוא יגיע לטיפול פסיכולוגי בהקדם האפשרי - רק משם תבוא ישועתו.
שאלה: להפלת לפני משחק ספורט: אדוני הרב. אני כרגע גר בארצות הברית, ואני רואה הרבה אנשים עושים את הצלב או מתפללים לפני אירוע ספורט. רק תהיתי, א) האם לנו, ליהודים, יש משהו כזה כמו הצלב שעושים על הגוף? ב) איזה תפילה קטנה אני יכול להגיד כדי לקבל מזל והצלחה? י
תשובה: א. אין ביהדות דבר הדומה להצלבה של הנוצרים. בכלל, אין ביהדות דגש על ריטואל לשם ריטואל או עקרון שלמעשה מכאני יש כח "סגולי" להשפיע השפעה רוחנית על העולם. ב. בודאי שיש ערך להתפלל לה  להצלחה. אפשרות אחת היא להתפלל בלשון חופשית, מה שאתה מרגיש וחושב. תפילה אינה מעשה מאגי, אלא, חיזוק הקשר שבין האדם לבוראו. "קרוב ה  לכל קוראיו" - ככל שהתפילה תהיה יותר כנה ועמוקה כן ערכה רב יותר. דבר אל ה  כבן המדבר אל אביו.זוהי חוויה מרוממת ביותר. אפשרות נוספת זה להתפלל תפילה קצרה המופיעה במקורות, כגון "אנא א-ד-נ-י הצליחה נא", וכן אני עצמי נוהג כאשר אין לי האפשרות להתפלל ב"לשון חופשית". והצלחה יאיר שפיץ (התשובה ניתנה מהרב יאיר שפיץ) רבני ורבניות בית הלל עונים לשו"ת גם בפייסבוק -
שאלה: רווקה עם נשוי בידיעת האישה: יש לי שאלה: מדובר במקרה של זוג נשוי הרבה שנים, החיים בזוגיות מאושרת ואוהבים האחד את השניה, לאחרונה החליטו לגוון במעט את חיי הנישואים, ולהכניס "פלפל" והאישה איפשרה לבעל להיפגש עם בחורה רווקה, איתה היה לבעלה בתקופת רווקותו קשר רומנטי עם אותה בחורה. יש לציין שמדובר בפגישה שהיא למטרת יחסי מין בלבד, בידיעת כל הצדדים, התנאי של הרווקה לפגישה היה שהאישה מודעת לפגישה ולמה שעומד לקרות בה. הייתי שמחה לדעת מבחינה הלכתית: מה דינה של אותה רווקה במקרה זה כשהיא נפגשה עם הבחור הנשוי (כשהדבר מוסכם על אישתו,והתנאי לפיגשה היה שהאישה יודעת על כך)? מדובר מראש בפגישה שהיא למטרת אקט מיני בלבד, מבלי כל התפתחות מעבר לזה, יש לציין שמעבר לפגישה אין שום קשר כלשהו בין הבחור הנשוי לרווקה, לא טלפוני ולא קשר של פגישות (מדובר בפגישה חד פעמית) האם בעקבות זאת שזה היה בהסכמת אשת הבעל הדבר מותר? אשמח למענה. ליאת
תשובה: נראה לי כי המישור בו את מבקשת את התשובות לשאלותייך אינו המישור הנכון. המישור שאת מבקשת את התשובות הוא המישור ההלכתי הפורמאלי. מבחינה פורמאלית, יש דיון נרחב בראשונים מהו המעמד ההלכתי של כל ההתנהלות הזו. הרבה מהראשונים יגדירו את הבחורה כ"קדשה" האמורה בתורה, שזהו לאוו הן עליה והן עליו. המישור הזה הוא מישור פגיעה במצוות התורה ובדרך שבה הקב"ה ציווה עלינו לחיות. אולם כאמור, זה לא המישור היחיד בו יש לקיים את הדיון בשאלה זו. חלק בלתי נפרד מקדושת חיי הנישואין הוא הכנסת הקשר הגופני לברית שבין הבעל ובין האישה, ולהפוך את ההתייחדות של שניהם האחד לשני גם להתייחדות הגופנית. מה שאולי התירה התורה לבעל בתנאים מסוימים   אסרו חכמים לאורך הדורות, והפכו את הברית הגופנית להדדית, ואת הקשר שבין הבעל האישה לדבר מה ששני הצדיים שותפים בו במובן המלא של הקיום   מחיבור הנשמות ועד חיבור הגוף. ההתנהגות של כל המעורבים בכך פוגעת פגיעה חמורה בדרך זו, והיא מנוגדת לכל מסורת ישראל, ולכל מה שאנו מבקשים לתקן כאן בעולם ביחס לגוף. העובדה כי במישור החמור הנוסף של מעשה זה - מישור בין אדם לאשתו - הבעיות פתורות, אינה מבטלת את חומרת הפגיעה במישור הקדושה. להתרחק מאוד מאוד.
שאלה: מקווה בחודש התשיעי: אני בחודש תשיעי ורוצה להגיע לטבול במקווה ורציתי לשאול אם אפשר להגיע עם לק ברגליים ובידיים?
תשובה: לך מזל טוב ושתזכי ללידה קלה. מי שרוצה לטבול בחודש התשיעי - רשאית לעשות זאת אבל בתנאי שהיא חופפת ובודקת את עצמה מכל החציצות כמו בטבילה רגילה. לכן דין לק להסרה כמו בטבילה רגילה. מנהג הטבילה בחודש התשיעי אינו חובה ומעטות הנשים הנוהגות כך. בכל מקרה עדיף לא לקיים את המנהג מאשר לטבול עם חציצה (אני מדריך את הבלניות במקוואות הציבוריים להקפיד על כך). שתזכו לגדל ילדכם לתורה לחופה למצוות ולמעשים טובים דוד לוי 098987548
שאלה: אכילת מצה לאחר הפסח: לרב אני ממוצא ספרדי, בעבר ידעתי כי אכילת מצה לאחר הפסח ובמהלך השנה בעדות ספרד הינה בברכת מזונות. משום מה לאחרונה בעת שאני מברכת ברכת מזונות לפני אכילת מצה וברכת על המחיה בסופו איני מרגישה בנוח. מה באמת ההלכה אומרת מזונות או המוציא. מראש ושבת
תשובה: לך אכן הרגשתך צודקת ואשתדל לערוך סדר מסוים בענין. 1. מו"ר הרב מרדכי אליהו זצ"ל הדריך אותנו: עד  פסח שני  מברכים על המצות  המוציא  ולאחר מכן  מזונות. 2. יש פוסקים ספרדים גדולים המברכים כבר ממוצאי שביעי של פסח  מזונות  על המצה. 3. הצעתי א. אם את מכרסמת מעט מצה כמו קרקר - לברך  מזונות. ב. אם את קובעת סעודה - ליטול ידים ולברך המוציא. (אחרי  פסח שני  נכון לאכול לפחות כמה מצות) ובהצלחה דוד לוי
שאלה: בגידה: כבוד הרב אני באה ממשפחה דתייה, כולנו שומרים משתדלים להתחזק אבל אבא שלי מהווה בעיה כאן, לפני כשנה בערך אבא שלי התחיל ללכת למעסה בגלל כאבים שיש לו בגב כתוצאה מתאונת עבודה ואחרי זמן מה אמא שלי בקשה ממנו שיפסיק עם זה כי זה לא ר שאשה אחרת תגע בו חוץ מאישתו. לפני יומיים אבא שלי קיבל טלפון ממנה בזמן שהיינו כולנו בסלון, השם שלה הופיע בצג והוא אמר שהוא ראה אותה בטיילת בזמן שעשה ספורט בבוקר והיא שאלה אותו אם הוא רוצה לבוא לעיסוי כנראה שהוא הסכים כי היא התקשרה מאוחר יותר אותו יום שישבנו כולנו בסלון, הוא ענה לשיחה ואמר כן כן למחרת בבוקר התקשרתי אליו פעמיים והוא לא ענה, חזר אליי אחרי כמה דקות אמר שהוא אצל הפיזיותרפיסטית שזו מילה מתוחכמת למעסה. כשאמא שלי חזרה מהעבודה הוא לא אמר לה שהוא היה אצלה רק בערב אני אמרתי לה. והיא התעמתה איתו והוא אמר לה שהוא אמר לה לידי (שקר). מה אני עושה? נשבר לי הלב לראות את אמא שלי כל כך פגועה? מה עושים במצב כזה? אדם דתי למען ה מתפלל כל בוקר, ניצל ממוות לאחרונה! איך יתכן שיראת שמיים שלו מאפשרת לו להתנהג כך? אשמח לעצה. מאיה.
תשובה: ראשית נראה לי שהגדרת המקרה הזה כ בגידה  היא חריפה מידי. לעת עתה הנתונים מצביעים על התנהגות לא ראויה אלם לא יותר מכך. מכל מקום היתי ממליץ לך לא להתערב בסכסוך בין ההורים אלא ליידע את אימך בעדינות למכונים אישים שמטפלים בבעיות של זוגיות. יש למשל מכון בניין שלם (אפשר לחפש באינטרנט) וכו  בהצלחה חגי
שאלה: נבואות שמתקיימות: יש שתי נבואות ביחזקאל שאומרים שהיום הם מתקיימות אבל גם בנבואה ביחזקאל לו וגם בלז נראה כי הקב"ה הוא הפועל ואנחנו לא מצווים לעשות כפי שכתוב: כה-אמר אדני יהוה, הנה אני פתח את-קברותיכם והעליתי אתכם מקברותיכם, עמי והבאתי אתכם, אל-אדמת ישראל. יג וידעתם, כי-אני יהוה: בפתחי את-קברותיכם, ובהעלותי אתכם מקברותיכם- -עמי. יד ונתתי רוחי בכם וחייתם, והנחתי אתכם על-אדמתכם וידעתם כי-אני יהוה, דברתי ועשיתי- -נאם-יהוהה כאילו הקב"ה הוא זה שמוליך אותנו וביחזקאל לוו לקחתי אתכם מן-הגוים, וקבצתי אתכם מכל-הארצות והבאתי אתכם, אל-אדמתכם.
תשובה: אני לא בטוח שהבנתי נכון את השאלה, אבל אם השאלה היא שמשמע מהפסוקים שה  הוא המקבץ את עם ישראל ולכן אנחנו לא צריכים להשתדל בעצמנו וכו  - אזי התשובה לדעתי היא שהפסוקים מתארים, כמ בכל פסוק, את הפעולה האלוקית אולם אנו נדרשים  לפעול עם אל  כדברי ח, כלומר להוציא אל הפועל את כוונתו של ה  על ידי מעשינו חגי
שאלה: הסבר.: הרב. כתוב ביהושוע ד,ט.: "ושתים עשרה אבנים הקים יהושע בתוך הירדן, תחת מצב רגלי הכהנים נשאי ארון הברית, ויהיו שם עד היום הזה". ומפרש המצודות: "עד היום הזה. רצה לומר, עד עולם, כי כל קורא הפסוק הזה בזמנו, אומר עד היום הזה, והוא כלל גדול בדברי הנביאים". א"כ, כל פעם שכתוב משהו כזה, (וזה כתוב בתנ"ך לא פעם) ז"א שתל-האבנים, או המזבח וכו נמצאים שם עד היום? נראה לי שמבחינה עובדתית זה לא נכון. אכן, ב"דעת מקרא" מפרשים שהכוונה עד היום הזה - עד זמן כתיבת הספר. ומציינים שיש מפרשים כהמצודות. כיצד נכלכל את פירושו של המצודות?.
תשובה: כל זה בתנאי שישראל בארצם. מרגע שגלו ממקומם, חלק מעונש הגלות הוא עקירת בתי השכינה בישראל והריסתם בידי האוייב.
שאלה: עלייה להר הבית: ב"ה אני אשה לא נשואה אשר לומדת בקורס מורי דרך וכחלק מהקורס אנחנו עולים להר הבית בכדי ללמוד על הצורות הארכיטקטוניות שם. האם אני יכולה לעלות להר הבית? האם יש אזורים מסוימים שכן ויש אזורים מסוימים שלא? ושבת
תשובה: וברכת ד  אין היתר לעלות בטומאה (מת, נידה, זב, זבה) לאזורים מסויימים בהר הבית. יש אזורים שיש בהם גם איסור כרת. לגבי פרוט האזורים המותרים והאסורים, כדאי לפנות אולי למכון המקדש בירושלים, אולי להם יש מפה מסודרת שאפשר להעביר במייל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תבלינים אחרי פסח: תבלינים לא כשרים לפסח שהשתמשו בהם לפני פסח שבפסח לא היה בהם שימוש אך לא נמכרו לגוי. מותר להשתמש אחרי פסח?
תשובה: וברכת ד  רוב התבלינים אין בהם חמץ. על כן בסתם תבלים אפשר להשתמק לאחר הפסח אפילו אםלא עשו מכירה. ב ברכת התורה והארץ יהודה הלוי עמיחי
שאלה: ספירת העומר: אני רגילה ללכת לשיעור התעמלות איירובית שנקראת זומבה. זה כמו ריקודה המלווה במוזיקה דרום אפריקאית ואין אפשרות לעשות את ההתעמלות ללא מוזיקה. רציתי לשאול האם מותר לי להשתתף בשיעורים האלה בימי ספירת העומר. ב וברכת שבת שרונה כהן
תשובה: וברכת ד  אם זה לצורך התעמלות ובריאות אפשר לשמוע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלל: ביום העצמאות ויום ירושלים אומרים הלל שלם או לא והאם צריך להדליק נר נשמה ביום הזיכרון לשואה ולחללי מערכות ישראל?
תשובה: וברכת ד  ביום הזכרון לחללי מערכות ישראל יש להדליק נר זכרון לחללי צה"ל שמסרו נפשם על קידוש השם. החיילים לא נפלו כאנשים פרטיים אלא כנציגי עם ישראל, ועל כן כל העם צריך להוקיר את מסירות נפשם. לגבי ההלל ביום עצמאות וירושלים, העיקר הוא אמירת ה לקב"ה על הניסים שעשה עמנו ועם אבותינו, בהקמת המדינה וחיזוקה. נושא הברכה הוא משני, יש אומרים עם ברכה ויש בלא ברכה (בגלל ספקות הלכתיות) ולכל אחד יש על מה לסמוך, ועל כן החזק במנהג אבותיך או המקום שאתה מתפלל בו. בכל אופן העיקר הוא נתינת ה בציבור, כקורבן צבורי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פחדים: אני בת 22, לפני כ6 שנים הייתי חולה מאוד, סבלתי מהתייבשות ומצבי לא היה משהו, באותה תקופה הייתי הולכת להרצאה של רב מסויים שהיה מדבר תמיד על גיהינום ועונשים ועניינים שמעל הטבע. בד"כ דבריו היו נכנסים מצד מאוזן אחת ויוצאים מהשנייה אך ביום בו הייתי חולה כנראה הייתי רגישה יתר על המידה באותו לילה חלמתי שאני נשרפת בגיהנום וכל מיני דברים מוזרים, נכנסתי לפחדים וחרדות. התחלתי לפחד מאלוקים ומהחיים והייתי בדיכאון. במשך השנים עשיתי צבא וחייתי כמו כל איש נורמטיבי אבל בפנים החרדה והדיכאון לא הרפו ממני. ניסיתי כל מיני טיפולים אלטרנטיביים ופסיכולוגיים ללא ידיעתם של משפחתי וחבריי. התחזקות באמנה ושיעורים שיתקנו במעט את מה שעברתי אבל אני תמיד מרגישה שיש חיץ ביני לבין אלוקים, אני לא יכולה לאהוב אותו באמת כי אני ממש מפחדת ממנו, אני יודעת שזה נשמע נורא אבל אני חייבת לומר את האמת כדי לתקן אותה. אני מתפללת ומברכת ושומרת שבת אבל משהו שם הלך לי לאיבוד. התחלתי לא מזמן טיפול פסיכולוגי שעזר לי מאוד והוצע לי לקחת כדור נגד דיכאון. אני יודעת שהוא יכול לסייע לי אבל יש בי פחד מסטיגמה שתהיה עליי ושלא ירצו אותי בגלל זה, במיוחד עכשיו שאני נמצאת בגיל של נישואין וארצה להתחתן מתישהו. האם כדאי לי לקחת טיפול תרופתי ומה עליי לעשות בפן האמוני כדי לשפר את המצב? איך אני יכולה להרגיש שאלוקים אוהב אותי והפסיק לפחד ממנו ומהחיים? ושבת )
תשובה: קודם כל אם ההמלצה הרפואית היא לקחת כדורים אז את חייבת לעשות זאת. עד כמה שאני מבין זה לא לתמיד אלא עד שיעבור. מהסיפור שלך כדאי שכולם ילמדו כמה כדאי להתרחק מ"רבנים" שמדברים בסגנון של הפחדות ואיומים. עלינו לרומם את יראת הרוממות ולא לדרדר את יראת העונש לרמה של גן ילדים. דעי לך שיש רבנים שמסוגלים לרומם את האדם ולא ח"ו לדרדר אותו כפי שאת מתארת. כדי לתקן את המצב תני לחפש שיעורים במקום מגורייך בסגנון החסידות הרב קוק שמדברים לטוב שבאדם ומרוממים אותו.
שאלה: ספר המידות: רציתי לדעת מה המקור לדברי ר נחמן בספר המידות "מי שאינו מדבר אחד בפה ואחד בלב אינו מתיירא מטביעת מים" כי הנה דבר נפלא הוא שבני ישראל הלכו ביבשה בתוך הים וכן המים להם חומה מימינם ומשמאלם בזכות בניו של יעקב שאליהם לימדו המפרשים סנגוריה שלא דברו אחד בפה ואחד בלב, ואילו פרעה וחיל פרשיו שאליהם אומרים המפרשים שהתחילו השעבוד ב "פה-רח" כלומר שתוכם לא היה כברם הרי הם כסמו ים צללו כעופרת במים רבים. תורה מתוקה מדבש, אך חסר לי המקור לדבריו ושבת
תשובה: לגבי ספר המידות של רבי נחמן, נראה לי שזה קשור איכשהו לפסוק "והבור ריק אין בו מים", רק שאני לא מצליח למצות את העניין. אני מצרף את דברי הרמב"ן: הרמב"ן אל תשפכו דם. אמר להם הנה הייתי סובל לכם כאשר חשבתם להמית אותו בנכליכם כי גם אני שנאתיו ורציתי שיומת על ידי אחרים אבל אתם אל תהיו שופכים דם בידיכם חלילה לכם והכונה לראובן בכל זה היתה להצילו להשיבו אל אביו והכתוב סיפר מה שאמר להם ראובן ושמעו אליו אבל דברים אחרים אמר להם מתחילה שלא קבלו ממנו כמו שאמר להם (להלן מב כב) הלא דברתי אליכם לאמר אל תחטאו בילד ולא שמעתם וכאשר ראה שלא שמעו לעזבו אמר להם אם כן אל תשפכו דם בידיכם ולא אמר "דמו" כי הראה עצמו שלא יאמר כן לאהבתו רק שלא יהיו שופכים דם לימד אותם שאין עונש הגורם כעונש השופך דם בידיו וטעם אל הבור הזה אשר במדבר לאמר הנה הבור הזה עמוק ולא יוכל לצאת הימנו והוא במדבר ואם יצעק אין מושיע לו כי אין עובר עליו וסיפר הכתוב כי היה ריק ואין בו מים שאם היה בו מים לא יטביעו אותו שכבר נמנעו משפוך דמו וכתב רש"י ממשמע שנאמר והבור ריק אינני יודע שאין בו מים מה תלמוד לומר אין בו מים מים אין בו אבל נחשים ועקרבים יש בו לשון רש"י מדברי רבותינו (שבת כב) ואם כן היו נחשים ועקרבים בחורי הבור או שהיה עמוק ולא ידעו בהם שאילו היו רואים אותם ולא יזיקו ליוסף היה הדבר ברור להם שנעשה לו נס גדול ושהוא צדיק גמור וידעו כי זכותו תצילנו מכל רע ואיך יגעו במשיח השם אשר הוא חפץ בו ומצילו וכענין שנאמר (דניאל ו כג) אלהי שלח מלאכה וסגר פום אריותא ולא חבלוני כל קבל די קדמוהי זכו השתכחת לי אבל הם לא ידעו בדבר ועל דרך הפשט יאמר והבור ריק אין בו מים כלל שגם אם היו בו מים מעט יקרא רק וכן כי מת אתה ולא תחיה (מלכים ב כ א) כלל בשום פנים והכל ביאור וחיזוק (הרמב"ן) (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -